**Kisbér Város Polgármesterétől**

**2870 Kisbér, Széchenyi u 2.**

**Előterjesztés**

**Kisbér Város Önkormányzatának Képviselő-testülete**

**2024. július 17-ei ülésére**

**Tárgy: Élhető települések (TOP\_PLUSZ-1.2.1-21-KO1-2022-00068)**

**Tisztelt Képviselő-testület!**

A tárgyban szereplő pályázat zöldterület fejlesztésre vonatkozóan a Royal Kert Kft. elkészítette a terveket, ((a megállapított költségek **a Támogatói Szerződés (TSZ) szerint 141.912.710 ,- Ft**)), azonban jelentős többletköltség jelentkezett (+31.853.845, - Ft), így az erre a célra elkülönített fedezet nem elegendő.

A 2024.07.10-én tartott műszaki bizottsági ülésre a Royal-Kert Kft. tervezője egy módosított költségvetést készített, amelyben csökkentésre kerültek a költségek olyan formában, hogy a Gamma-parkba tervezett két közösségi célú eszköz közül (gördeszka elemek, pumpapálya) csak az egyik került betervezésre, méghozzá a pumpapálya.

További költségcsökkentést generált, hogy a futókörnél kikerült a szikkasztó rendszer, illetve az Angol-parknál is kerültek ki elemek.

Így a költségek a következő képen alakultak:



A bizottság felhívta a figyelmet arra, hogy a Gamma-parknál a közösségi cél inkább a gördeszka elemek megvalósítása, mivel az előző megbeszéléseken is ezek az elemek élveztek prioritást, továbbá arra jelentkezik nagyobb igény.

A tervező asszony elmondta, hogy ez a megoldás költséghatékonyabb, mint a pumpapálya.

Mindezekre tekintettel szükségessé válik egy új költségvetés elkészítése, amelyben a Gamma-parkban a Pumpa-pálya helyett a gördeszka elemek maradnának meg, illetve amennyiben a költségek engedik, további elemek beépítésére volna lehetőség a rendelkezésre álló összeg keretégig, továbbá az Angol parkban az eredeti műszaki tartalom visszaállítása az eredeti tervleadás szerint.

A tervező asszony a fent leírtak szerint megküldte a módosítási igényre megadott költségösszehasonlítást, valamint a tervezői árajánlatot (br. 406.400,- Ft).



A TSZ szerint a zöldterület fejlesztésre fordítható költség br. 7.620.000 ,- Ft, amelyből eddig br. 5.092.700,- Ft került felhasználásra, így a további tervezésre br. 2.527.300 ,- Ft áll rendelkezésre.

A WAMK torony felújításával kapcsolatban még nyitott kérdés a födém megújítása.

A kiviteli tervek még nem tartalmazzák, a statikus állásfoglalása szerint szükséges az előzetes felmérése, ami alapján elkészíthető rá a terv és annak költsége az eredeti elképzelés szerint (csúszásmentes lépésálló üvegfelület).

A statikusi felmérésre már érkezett ajánlat: 650.000,- Ft + ÁFA összegben, azonban a födém felújítása felmérés hiányában nem szerepel a tervezői költségbecslésben.

A WAMK torony felújítására megállapított költségek a **TSZ szerint br. 70.766.355,- Ft**, ezzel szemben a WAMK tervezői költségbecslés: bruttó 69.908.682, - Ft (-857.673, -Ft), amelyben nem szerepel a födém felújítása.

A 2024.07.10-én tartott műszaki bizottsági ülésen elhangzottak szerint a födém felújítására vonatkozó számítások szintén jelentős többletköltséget generálnak (megközelítőleg 16-18 millió forint).

A tervező úr, valamint a műszaki bizottság együttes javaslata az volt, hogy a födém felújítása sima üveg- vagy tejüveggel, valamint megerősített védőkorláttal kivitelezhető, mivel a TSZ-ben nevesítetten nem szerepelt a „lépésálló” üvegfelület.

A KEM Kft. javaslata, hogy a födém felújítása mindenképpen valósuljon meg, mivel műszaki tartalomként szerepel a TSZ-ben, azonban szükséges hozzá a módosított költségvetés elkészítése, amely részletezi, hogy a födém felújítása a műszaki bizottságon elhangzottak szerint, illetve a „lépésálló” üvegfelülettel és acélszerkezettel milyen költségeket generálnak.

Kérem a Tisztelt Képviselő-testületet a pályázat előrehaladására való tekintettel, hogy a felmerült kérdéseket megvitatni szíveskedjenek, valamint hozzanak döntést arról, hogy a zöldterület, valamint a WAMK torony felújítása milyen irányban haladjon tovább!

Kisbér, 2024. július 16.

Sinkovicz Zoltán

 polgármester

**Határozati Javaslat**

Kisbér Város Önkormányzatának Képviselő-testülete az **Élhető települések (TOP\_PLUSZ-1.2.1-21-KO1-2022-00068)** pályázat megvalósítása érdekében a következőkről dönt.

A 2024.07.10-én tartott műszaki bizottságon elhangzottak szerint:

* a zöldterületfejlesztés tekintetében elfogadja 2024.07.17-én megküldött Royal-Kert költséghatékonyabb C megoldását, és felkéri Szűcs Alexandra tervező asszonyt az új tervek kidolgozásra a 2024.07.17-én adott ajánlatában szereplő br. 406.400 Ft. tervezői költség terhe mellett, amelyet a Támogatói Szerződés 1. sz. mellékletének B) Belterületi zöldinfrastruktúra fejlesztése projektelőkészítés költségei költségsora biztosítja.
* a WAMK torony felújításával kapcsolatban megbízza Siklósi Urat, hogy készítse el a módosított költségvetést a műszaki bizottságon elhangzottak alapján a födém felújítására (megerősített védőkorlát, sima üveg), valamint kéri, hogy plusz sorban, alternatív megoldásként legyen feltüntetve a födémnyílás lezárása acél tartószerkezettel és üveg járófelülettel és annak költségei.

A Képviselő-testület megbízza a polgármestert, hogy a pályázat megvalósulása érdekében a határozat szerinti döntések alapján járjon el.

**Határidő**: azonnal

**Felelős:** Sinkovicz Zoltán polgármester